ગઈ કાલે સવારે ઓફિસ જવા તૈયાર થતી એ વાળ ઓળતી મિરરમાં જોતી હતી. આંખમાં કાજલ લગાવીને થોડુંક આગળ લમણાં પાસે દેખાતી સફેદ લટ પર લગાવ્યું. હું પરિચિત અણગમાથી જોઈ રહ્યો. ‘મારી જેમ ડાય કરતી હોય તો’ બોલતો આ વાત લગભગ કેટલામી વાર કહેતો હોઈશ ને કહીશ તો એનો જવાબ શું હશે એ જાણતો હોવાથી એવા વિચારો માત્ર કરીને અટકી ગયો. આવી અટકી જવાની સમજણ કયારે આવે ને કયારે અચાનક અદ્રશ્ય થઈ જાય એ નિશ્ચિત નથી હોતું. એટલામાં એ અચાનક મારા તરફ ફરીને કહે, ‘આઈ એમ પ્રેગ્નન્ટ. જોબ છોડી રહી છું-’